Choćebuz (SN/JaW). Třěšny zwjazk serbskich towarstwow Domowina chce wuměnu skupin a towarstwow z Delnjeje, srjedźneje a Hornjeje Łužicy zesylnić. To je jedyn z wuslědkow wčerawšeho zetkanja prezidija Zwjazkoweho předsydstwa Domowiny z předsydstwom župy Delnja Łužica w Choćebuskim Serbskim domje. Nimo zastupnikow wobeju gremijow wobdźěli so na posedźenju nowa předsydka Rady za serbske naležnosće Braniborskeje Katrin Šwjelina. Pozadk prócowanjow wo wjetšu wuměnu je, kaž nowinski rěčnik Domowiny Marcel Brauman zdźěli, za klětu wuwołane lěto župow.
szl_Latn